Առաջին Շարակնոցի հրատարակութիւնը, որ Ամստերդամ տպուեցաւ 1664-1665 տարիներուն՝ մեծ իրագործում մըն է, ի միջի այլոց իր խազագրութեանց որակին շնորհիւ: Իսկ 2016 տարին՝ առաջին տպագրուած Աստուածաշունչ Մատեանին (Ամստերդամ, 1666) 350-րդ յոբելեանն է: Ըստ իս, սակայն, մեր ցուցադրած երկու այլ Աստուածաշունչ մատեանները եւս տպաւորիչ են՝ այսինքն Մխիթար Սեբաստացւոյ 1733-ի Վենետկոյ տպագրութիւնը, եւ Զօհրապեան Վարդապետի 1805-ի խմբագրութիւնը: